יהדות ארצות הברית מודאגת מאוד מריבוי מסורבי גיטין ועגונות בקרב החוגים האורתודוכסיים שלא מצאו פתרון לבעיה כאובה זו.
אומרים "סדנא בארעא חד הוא", בארצות הברית כמו בישראל ריבוי מסרבים לתת גט שגורם במקרים רבים לעיגון פוקד את אמריקה וקנדה, היו גם שהיו ערים לבעיה זו וניסו לנקוט באמצעים גם דרסטיים לפתור את הבעיה או למנוע אותה.
הסתדרות הרבנים גוף רבני אורתודוכסי המזוהה עם היהדות הדתית הלאומית, קיבלה לאחרונה החלטות לפיהן יש לנקוט באמצעים נגד מסרבי הגיטין כגון החרמת המסרב, לא לכבדו בעליה לתורה, לא לצרפו ל "מניין", אבל זה הועיל כמו אספירין לחולה "איידס" ... רחמנא ליצלן.
במגזין "הדסה" בטאון הסתדרות נשים ציוניות באמריקה היוצא לאור בניו-יורק, הועלו הצעות שונות שאינן חורגות מתחום ההלכה המקורית, אלה רצון לתת פירושים כאשר אנו חיים בעידן הטיסה לחלל, כדי לפתור בעיה זו.
גם הפירושים נתקלים בהתנגדות חריפה של היהדות החרדית וחלק מן הדתיים האורטודוקסים. יחד עם זה, ברוח החלטות הסתדרות הרבנים האורתודוכסים שהבאנו לעיל העלה בטאון הסתדרות נשים ציוניות באמריקה, רעיונות נועזים על מנת לנקוט בסנקציות, לא דווקא לסרבן הבט אלא גם למוסדות ולרבנים. כגון לעכב את התמיכה הכספית למוסדות אשר מנהיגיהם מקיימים בצורה דקדקנית את העיקרון לפיו זוהי זכותו הבלעדית של הגבר לתת גט ואין להכריחו. מאידך לתמוך ברבנים ובמוסדות וארגונים הגורסים אחרת.
הגב' גרינברג אומרת: כי לפי החוק היהודי רק לבעל יש את הכח לשחרר את אשתו מהנשואין, אם היא רוצה להתגרש והוא לא רוצה, אך אם הוא רוצה להעניש אותה או לסחוט אותה, יש לו הכח לעכב את הגט.
למרות כל זאת, הבעיה עדיין נשארה ואפילו החמירה עקב שיעור מקרי הגירושין העולה. הבעייה נשארה למרות פתרונות הלכתיים של פוסקים רבניים כגון : עמנואל רקמן, נגיד אוניברסיטת בר-אילן ברמת גן, הפרופ' הירושלמי זאב פאלק, ארוין הוט והרב שלמה ריסקין רבה של אפרת ואליעזר ברקוביץ דמות רבנית ידועה בארצות הברית. ולמרות שנים של עבודה אינטנסיבית שהוקדשה ע"י ארגונים שמוקדשים בלעדית לנושא זה: גט ועגונה ואקיאמה בארה"ב, הליגה הישראלית לנשים, הארגון לעזרת נשים עגונות בישראל, קואליציה של נשים יהודיות למען הגט בקנדה, ועד וועדות באוסטרליה ובאנגליה. הבעייה קיימת למרות הלגיטימציה הגוברת ע"י הרבנים האורטודוקסיים להכיר בהסכם לפני נישואין ונכונות רבה יותר לחיים ולכפות גט.
לדעת הכותבת החוק הוא לא-אתי ודרוש בו תיקון יסודי. השאלה היא כיצד להשיג שינוי יסודי בעקרונות אשר מקודשים בעיני הפרשנים ועדיין להישאר נאמנים להלכה? יש להתאים את ההלכה להלכי הזמן. יש ללחוץ על הרבנים עד שיסכימו לכך - זו דעתה של הגב, גרינברג אשה פמיניסטית אורתודוכסית באמריקה.
הערות: חיפושיי העלו מאמר אחד של Blu Greenberg שפורסם במגזין הדסה בגליון מאי 1993 שייתכן ועוסק בנושא: For the Love of Law, זו הסיבה לתאריך שניתן לכתבה.
הכתבה יועדה לעיתון "דבר" אך לא פורסמה.